|  |
| --- |
| **Brief**   1. Mammie, ek skryf ook vir Ma ‘n kaalvoet gedig 2. sommer so, nes Antjie 3. maar ek gebruik soms leestekens 4. en ek sal nie vir Mamma “jy” sê nie 5. want dit hoort vir my 6. nes plastiekblomme en wit skoene nie by Ma nie 7. Ek het grootgeword, weet Ma – 8. ­ek skrik soms vir myself 9. want my skoolbaadjie pas nie meer nie 10. my hare is lank 11. ek wil ‘n oorring dra 12. ek bid byna nooit nie 13. en ek glo nie sommer net in God nie 14. ek dink, praat, skryf selfs oor die dood 15. – ek wonder of Ma van my verse sal hou – 16. Ek weet Ma sou wou hê ek moes klein bly – 17. ­en ek het nie 18. kon nie 19. ‘skuus Mammie 20. maar ek is nog Ma se kind 21. grootmenskind 22. anderster kind   *F.R. Abrahams* |

#### Stylfigure in gedigte

|  |  |  |
| --- | --- | --- |
| Stylfiguur | **In die gedig** | Verduideliking |
| Alleenplasing | Reël 18, 21 en 22. | Woorde of sinsnedes word alleen geplaas om dit te beklemtoon. |
| Alliterasie: (ook stafrym) | “s” reël 2, 3, 8, 21 | Opeenhoping van konsonante of beginklanke. |
| Apostroof | Hy praat in die hele gedig met sy ma, bewyse: reël 1, 4, 6, 7, 15, 16, 19, 20. | Die tegniek om iemand in die gedig direk aan te spreek. |
| Elisie | Reel 19: ‘skuus vir askies. | ‘n Letter van ‘n woord word weggelaat. |
| Enjambement. | Die hele gedig. | Die een versreël loop oor na die volgende een sonder leestekens. |
| Herhaling / Repitisie | Die woord “ma” deur die hele gedig. | Woorde word herhaal om respek te wys. |
| Konnotasie / Figuurlik | Reël 1: Kaalvoet word gebruik vir eenvoudige. | Die figuurlike gebruik van die woord. |
| Antitese / Teenstelling / Kontras / Paradoks | Reël 21: grootmenskind. | Twee uiterstes word teenoor mekaar gestel. |
| Parentese | Reël 15 | Om ‘n versreël te onderbreek en iets in te sit. Inlassin. |
| Retoriese vraag | Reël 15 | ŉ Sin wat eintlik ‘n stelling is, word as ‘n vraag geskryf. |
| Rymtipe | Oorheersend vryerym behalwe reëls 17, 18, 19 en 20, 21, 22 wat paarrym is. | Woorde rym nie, daar is nie ‘n definitiewe rymskema nie. |
| Intertesktualiteit | Die hele gedig. | Die gedig sluit aan by die gedig “Ma” wat deur Antjie Krog geskryf is. |

#### Vrae - Letterlik:

1. Vir wie skryf die digter die gedig?
2. Haal een woord aan in reël 1 wat sê dat die digter nie die enigste een is wat so ‘n gedig geskryf het nie.
3. Haal een woord aan wat sê dit ‘n eenvoudige gedig is.
4. Haal een woord aan wat sê dat hy, soos Antjie, die tipe gedig geskryf het.
5. Haal een woord aan wat sê dat die digter nie altyd leestekens gebruik nie.
6. Wat pas nie by sy ma nie? Noem al DRIE dinge.
7. TWEE van die volgende antwoorde is korrek. Skryf net die NOMMER en die LETTERS van die sinsnedes wat die stellings korrek voltooi neer.

Plastiekblomme en wit skoene pas nie by sy ma nie omdat…

1. plastiekblomme vals is en sy ma is nie.
2. plastiekblomme hoëklas is en sy ma is nie.
3. wit skoene te gou vuil word.
4. wit skoene te pretensieus/aanstellerig is.
5. Haal een woord aan in reël 7 wat sê dat die digter nie meer ‘n kind is nie?
6. Haal die gedeelte van ‘n versreël aan wat sê dat hy nie meer sy skoolbaadjie kan dra nie.
7. Hoekom sal hy vir homself skrik omdat sy skoolbaadjie nie meer pas nie?
8. Haal een woord aan wat sê dat hy net partykeer vir homself skrik.
9. Haal ‘n versreël aan wat sê dat hy nie kort hare het nie.
10. Haal een woord aan wat sê dat hy nog nie ‘n oorring dra nie.
11. Haal twee opeenvolgende woorde aan wat sê dat hy amper glad nie meer bid nie.
12. Haal twee opeenvolgende woorde aan wat sê dat hy eers bewyse wil hê voor hy aan God glo.
13. Verduidelik versreël 13 in jou eie woorde.
14. Haal drie werkwoorde aan wat sê wat hy doen met betrekking tot dood.
15. Haal een woord aan wat sê dat hy nie seker is of sy ma van sy verse sal hou nie.
16. Haal drie opeenvolgende woorde aan wat sê dat hy weet sy ma sou verkies het dat hy nie groot geword het nie.
17. Haal twee opeenvolgende woord aan wat sê dat hy nie ‘n keuse gehad het anders as om ‘n volwassene te word nie.
18. Haal een woord aan wat sê dat hy nie meer die kind is wat hy was toe hy klein was nie.
19. Pas die versreël in Kolom A by die stylfiguur in Kolom B. Skryf net die NOMMER en die LETTER neer.

|  |  |  |  |
| --- | --- | --- | --- |
| Kolom A | | Kolom B | |
| 1.22.1. | grootmenskind | A | Assonansie |
| 1.22.2. | – ek wonder of Ma van my verse sal hou – | B | Litotes |
| 1.22.3. | sommer so, nes Antjie | C | Apostroof |
| 1.22.4. | Mammie, ek skryf ook vir Ma ‘n kaalvoet gedig | D | Kontras |
|  |  | E | Parentese |
|  |  | F | Alliterasie |

* + 1. Noem die stylfiguur waar een versreël oorloop in die ander sonder leestekens.
    2. Gee ‘n voorbeeld hiervan. Skryf die versreëls neer.
  1. Watter rymptipe kom prominent in die gedig voor?
  2. Hoekom word die woord “ma” deur die gedig herhaal?
  3. Wat is die funskie van die koppeltekens aan die einde van reëls 7 en 16?
  4. Wat is die funksie van die spasies / ruimtes in versreëls 18, 21 en 22?
  5. Dit is elke ma se wens dat haar kinders moet grootword. Hoekom dink jy vra die digter om verskoning van sy ma dat hy grootgeword het?
  6. EEN van die volgende antwoorde is korrek. Skryf net die NOMMER en die LETTERS van die korrekte antwoord neer.

Wat is die tema van die gedig?

1. Die digter het met sy grootword dinge gedoen waaroor hy glad nie spyt is nie en hy gee nie om of dit sy ma se goedkeuring weggedra het of nie en hy het sommer maar net die gedig geskryf.
2. Die digter het met sy grootword dinge gedoen waaroor hy spyt is en hy weet sy ma haat hom en hy konfronteer haar hieroor in die gedig.
3. Die digter het met sy grootoword dinge gedoen wat hy weet nie sy ma se goedkeuring weggedra het nie en hy probeer met die gedig sy ma oorreed om te verstaan.
4. Die digter het met sy grootword dinge gedoen wat hy weet sy ma se goedkeuring weggedra het en probeer dit aan sy ma in die gedig verduidelik.

#### MEMO

#### Vrae - Letterlik:

* 1. Vir sy ma / mammie.
  2. ook.
  3. kaalvoet.
  4. nes.
  5. soms
  6. “jy”, plastiekblomme, wit skoene.
  7. A OF plastiekblomme vals is en sy ma is nie en D OF wit skoene te pretensieus/aanstellerig is.
  8. grootgeword.
  9. pas nie meer nie
  10. Dit voel vir hom of hy so skielik, te vinnig grootgeword het.
  11. soms.
  12. my hare is lank.
  13. wil.
  14. byna nooit.
  15. sommer net
  16. Hy is nie meer so naief soos toe hy klein as nie. Hy wil bewyse hê voordat hy aan iets glo.
  17. dink, praat, skryf
  18. wonder
  19. moes klein bly
  20. kon nie
  21. anderster
  22. ….
      1. D
      2. E
      3. F
      4. B
      5. Enjambement.
      6. Enige versreël wat oorloop in die ander sonder leestekens, byv. reël 1 in 2, ens.
  23. Vryerym.
  24. Die skrywer respekteer sy ma / Hy betoon respek.
  25. Die skrywer wil hê die leser moet ‘n oomblik talm, bietjie nadink.
  26. Dit dui tydsverloop aan.
  27. Hy is nie meer die klein kindjie wat alles doen wat sy ma vir hom sê nie. Hy is nou ‘n volwassene wat sy eie besluite maak, soms teenstrydig met dit wat sy ma se wense is.
  28. C OF Die digter het met sy grootoword dinge gedoen wat hy weet nie sy ma se goedkeuring weggedra het nie en hy probeer met die gedig sy ma oorreed om te verstaan